ગુજરાતમાં દારૂબંધી હોવા છતાં પણ લાખો રૂપિયાની કિંમતનાં વિદેશી દારૂની હેરાફેરી દરરોજ ઝડપાઈ રહી છે.મહેસાણા એલસીબી અને તાલુકા પોલીસે સંયુક્ત ઓપરેશન હાથ ધરીને રામપુરા ચોકડી પાસેથી બટાટાની ગુણીઓ નીચે સંતાડેલી રૂપિયા ૨૪.૯૮ લાખની કિંમતની ૯૮૮૮ નંગ વિદેશી દારૂની બોટલો સાથે રાજસ્થાનનાં એક ઈસમને ઝડપી પાડ્યો હતો.પોલીસે વિદેશી દારૂ કબજે લઈને વિદેશી દારૂ ક્યાંથી આવ્યો હતો અને કોને ડીલીવરી આપવાની હતી તેવા સવાલોનાં જવાબ મેળવવા તપાસ હાથ ધરી છે.